Wil die GKSA 'n postmoderne kerkverband wees? | Pro Regno
Posted by: proregno | June 14, 2017
Wil die GKSA 'n postmoderne kerkverband wees?
"In capitulating to postmodernism, these churchpeople are ending up in the same place as those who capitulated to modernism. They preach an eviscerated Christianity that is incapable of changing lives or saving the lost. Trying to be relevant, they make themselves irrelevant. Trying to get people to come to church, they only succeed in giving them reasons to stay at home." – Gene Edward Veith, Confounding the Postmodern Mind
In aansluiting by die vorige skrywe oor die nuutste SARK verklaring en die GKSA se betrokkenheid daarby, wil ek die volgende vraag vra aan my kerkverband, in liefde, met verwysing na die woorde van Josua 24:15:
Hoe lank gaan ons nog hunker op twee gedagtes, ons moet besluit by wie ons ons teologies en kerklik wil skaar om die Here en sy Gesalfde te dien in ons uitdagende tye, of wil ons 'n postmoderne kerk wees wat alles probeer akkomodeer ongeag of dit in stryd is met die Skrif, en dan eindig daarin dat ons vir niks gaan staan of veg nie: in die woorde van Veith hierbo – in baie se pogings om relevant te probeer wees gaan ons totaal irrelevant raak in 'n see van ideologieë en teologieë waarmee ons nie saamstem nie ?
In my vorige skrywe (en die een wat ek hier onder weer gaan plaas), wys ek op die twyfelagtige teologie en sieninge van die WRK/WCRC en hoe dit die SARK raak en die GKSA kan beinvloed, aangesien daar 'n sterk invloed is van intergeloofsbewegings en aksies, die gay agenda, bevrydingsteologieë en 'n mengsel van 'n social-gospel, wat daarop neerkom ons word nie gered uit genade alleen, deur die geloof alleen, in Christus alleen nie, maar ons 'redding' is 'n politieke en ekonomiese vraagstuk. Gee ons nuwe leiers wat Zuma en kie kan vervang, gee ons 'n goeie ekonomie en politiek, en alles is weer reg.
Natuurlik soek ons almal beter lewensomstandighede, vir al die burgers van ons land, maar redding deur strukture, of redding deur politiek gaan ons en al die volke in ons land nie red nie. Christus alleen is ons hoop, en dan as vrug van daardie redding kry ons lewens wat wesentlik van binne na buite verander, op elke lewensterrein. Sosiale reformasie mag nooit plaasvind sonder geestelike hartreformasie deur die Evangelie alleen nie.
Die weg van die SARK, wat blyk in die weg van die WRK wil wandel, is myns insiens nie die bybelse weg vorentoe vir kerke van Jesus Christus wat waarlik deur Gees en Woord wil aanhou reformeer nie. In die artikel wat ek hieronder plaas, het ek in 2010 geskryf en gewaarsku om nie bande met die CRCNA aan te gaan nie, aangesien dit kerke is wat ongelukkig al hoe meer afvallig raak,
Gaan of wil die GKSA dieselfde pad bewandel ?
Ek hoop en bid nie so nie, mag die Here ons, sy kerke, daarvan spaar.
Maar die tendens neig daarna: CRCNA bande, nou die soeke na SARK bande, wat is volgende, bande met die WRK, die SARK is vriende met die WRK ?
Onthou die waarskuwing van 1 Kor.15:33 vir ons almal en die hele lewe, maar ook vir kerke en kerkverbande, dus met wie ons bande wil sluit en mee assosieer:
Daar is wel twee sake wat mens dankbaar stem teenoor die Here, dat die GKSA sal bly by die gereformeerde weg volgens Skrif en belydenis, wat ons hoop en bede moet wees:
Die GKSA het by sy buitengewone algemene sinode (2016) duidelik na baie dekades opnuut besluit – teen die vrysinnige (postmoderne) tydsgees – om te bly by die Skriftuurlike besluit dat vroue nie as ouderlinge mag dien, leer en regeer nie (1 Kor.14:34-40; 1 Tim.2:11-15), teenoor die stroming wat dit wil toelaat of altwee 'postmodernisties' in een kerkverband wil probeer akkomodeer.
Die ICRC – 'n konferensie van bybels-regsinnige gereformeerde kerke wêreldwyd, wat beide die Drie Formuliere van Enigheid en die Westminster Standaarde as belydenis grondslag het, en waarvan die GKSA deel is, stel dit baie duidelik in hul grondwet dat hul lidkerke nie aan die WRK of soortgelyke organisasies (SARK? WCRC?) mag behoort nie (beklemtoning bygevoeg):
"Article IV – Membership
1. Those churches shall be admitted as members which:
iv. their form of government;
d. are not members of the World Council of Churches or any other organization whose aims and practices are deemed to be in conflict with the Basis …"
Mag ons broeders sinode volgende jaar in wysheid en krag die regte besluite oor hierdie saak neem.
Hier is dan weer my artikel wat in 2010 geskryf is, waarvan baie van daardie sake wat genoem word oor die CRCNA se bande met die WCRC, ook van toepassing is op die SARK/WRK se kerke situasie:
Sien die 'ekumeniese' werksaamhede van die WCRC uitwys, o.a. intergeloofsdienste en kindernagmaal.
Posted in bevrydingsteologie, dwalings, sark/wrk, social gospel, sodomie, WCRC
« Die SARK verklaring, Benoni, 6-8 Junie 2017
Hoe Christene Christus alleen moet verkondig midde die veelgodedom van die nuwe SA »
[…] al die sosiale agendas van ons tye, bv. die SARK/WRK/WCRC ideologieë, teen al die sosiale 'issues', soos bv 'vrou in die besondere ampte' […]